ech ha vor 2 johr en fröndin gha. mer send öpe 7 mönet zäme gseh. sie esch bis höt mini gross liebi...ech ha eifach alles för sie gmacht. mer esch es huere wechtig gseh, dass sie sech met mine kollege guet verstoht, wel das onder anderem die wechtigschte mönsche i mim läbe gseh send.  uf jede fall hämmer zemli vel beef gha metenand, es  ziitlang wäge völlig onbedütende sache. ond min beschti kolleg (ha ehn öber 10 johr könnd damals. mer send zäme i d'schuel ond händ zäme d'chendheit dörläbt. also wer en beschte kolleg us chendertage hed weiss, wie "nöch" mer sech sonere person fühlt) hed sech ame die ziit gno, ond sie tröschtet, wenn mer weder mol striit gha händ.    uf jede fall esch das so wiit gange, dass sie ehn eines obes zo sech hei iglade hed ond är bi ehre pennt hed. es händ beidi abgstrette, dass metenand gfegged händ (chämt  eigentlech au nömme druf a) ond jo, ech ha de am nöchschte tag erfahre, dass mini fröndin en andere gha hed...ech be sofort i üses rümli, ha onderwägs no min bescht kolleg troffe ond ehm gseit, dass ech erfahre ha, dass öper met minere frau gvöglet hed ond wenn ech die person verwötsche, geds toti (tönt etz blöd, aber ech be so blend vor liebi gseh ond alles)...    jo, wiiter wett i au nömme druf i go. aber das wo du verzählt hesch esch mer grad met minere letschte fröndin passiert. sie hed 1.  woche noch de sommerferie schloss gmacht, wel sie meh ziit för ehri neui schuel hed welle ha ond kei ziit gha hed för en frönd. vor 2 woche han i au erfahre, dass sie weder en neue stächer am start hed.      ech weiss, mer darfs ned verallgemeinere, aber je nätter en maa zonere frau esch, desto meh riisst sie ehm s'härz use, desto meh hendergoht sie ehn ond desto meh verarscht sie ehn...